Nigradorsa koturno

La Nigradorsa koturno (Odontophorus melanonotus) estas specio de birdoj de la familio de Odontoforedoj aŭ Amerikaj koturnoj kaj de ties tipa genro de Odontoforoj, kiuj estas perdrikecaj specioj fortikabekaj kaj kun rimarkindaj nigrablankaj gorĝaj aŭ vizaĝaj markoj. Ĝi povus estis samspecifa kun tri aliaj specioj, nome O. speciosus, Ruĝfrunta koturno, O. erythrops kaj Bruna arbarkoturno Odontophorus hyperythrus. Eble ĝi estas plej rilata al O. speciosus. Tiu specio estas monotipa (sen subspecioj). 

Ĝi troviĝas en sudokcidenta Kolombio kaj nordokcidenta Ekvadoro. Ties natura habitato estas subtropikaj aŭ tropikaj humidaj montararbaroj. Ĝi estas minacata pro habitatoperdo.

Temas pri bruneca koturno pli malhelbruna al nigreca en krono, nuko kaj supraj partoj, kaj tre ruĝecbrunaj (oranĝecaj) suba vizaĝo kaj brusto (pli ampleksa areo ol tiu de la proksima parenco la Bruna arbarkoturno). Estas grizeca nuda haŭtaĵo ĉirkaŭokula kaj beko kaj kruroj estas malhelgrizaj. La kontrasto inter oranĝeca brusto kaj malhelbruna dorso ŝajnigas tiun nigra, kio estas tialo por la komuna nomo kaj por la latina scienca nomo kie estas kunmetaĵo de du radikoj el antikva greka kun signifo respektive de “nigra” kaj “dorso”. 

Referencoj
 BirdLife International 2004.  Odontophorus melanonotus.   2006 IUCN Ruĝa Listo de Minacataj Specioj. Konsultita la 10an de julio 2007.

 Eksteraj ligiloj 
BirdLife Species Factsheet.

Kategorio:Kokoformaj
Kategorio:Odontoforedoj
Kategorio:Birdoj de Ameriko